Lõuna-Korea sõduritele korraldati täna Seouli metroos terrorismivastane õppus. Metroojaam jäi aga rahvale avatud ja mitmetes selle kasutajates tekitas toimuv hämmingut.
Terrorismivastane õppus oli osa suuremast iga-aastasest sõjalisest õppusest Ulchi Freedom Guardian, mida Lõuna-Korea korraldab koos Ühendriikidega. See koosneb suurejoonelistest harjutustest maal, õhus ja vees, millest võtab osa kümneid tuhandeid sõdureid mõlemast riigist.